b'\n_START_ARTICLE_\nAutomatitzaci\xc3\xb3\n_START_SECTION_\nHist\xc3\xb2ria\n_START_PARAGRAPH_\nLes primeres m\xc3\xa0quines simples substitu\xc3\xafen un de fer per una altra que pogu\xc3\xa9s estar a l\'abast de l\'\xc3\xa9sser hum\xc3\xa0, aix\xc3\xad com aixecar un pes pesant amb un sistema de politges o b\xc3\xa9 amb una palanca. Posteriorment, les m\xc3\xa0quines van ser capaces de substituir formes naturals d\'energia renovable, com el vent, les marees, l\'marees, o b\xc3\xa9 els cabal hidr\xc3\xa0ulics. _NEWLINE_Els velers van substituir els bots de rems. Posteriorment, algunes formes d\'automatitzaci\xc3\xb3 van ser controlades per mecanismes de rellotgeria o dispositius similars que utilitzaven algunes fonts d\'energia artificial com ara: un ressort, un flux canalitzat d\'aigua o vapor. Aquest \xc3\xbaltim s\'utilitzava per produir accions simples i repetitives com ara: els rellotges d\'aigua, les figures en moviment, la creaci\xc3\xb3 de m\xc3\xbasica o els jocs. Aquests dispositius van ser coneguts com a aut\xc3\xb2mats i daten possiblement des de 300 aC._NEWLINE_El 1801, Joseph Marie Jacquard va patentar un teler autom\xc3\xa0tic utilitzant targetes perforades, cosa que va revolucionar la ind\xc3\xbastria t\xc3\xa8xtil._NEWLINE_La part m\xc3\xa9s visible de l\'automatitzaci\xc3\xb3 actual \xc3\xa9s la rob\xc3\xb2tica industrial. Alguns avantatges d\'aquesta novetat s\xc3\xb3n: la reiteraci\xc3\xb3 del proc\xc3\xa9s, un control de qualitat m\xc3\xa9s estricte, m\xc3\xa9s efici\xc3\xa8ncia, la integraci\xc3\xb3 amb sistemes empresarials, l\'increment de productivitat i la reducci\xc3\xb3 de la m\xc3\xa0 d\'obra. Tanmateix, tamb\xc3\xa9 hi ha desavantatges: hi ha un increment en la depend\xc3\xa8ncia del manteniment i reparaci\xc3\xb3 i es requereix major capital d\'inversi\xc3\xb3. Per exemple,al Jap\xc3\xb3, han tingut la necessitat de retirar molts dels seus robots industrials quan van trobar que eren incapa\xc3\xa7os d\'adaptar-se als canvis dels requisits de producci\xc3\xb3 i quan van veure que no podien justificar els seus costos inicials elevats._NEWLINE_L\'automatitzaci\xc3\xb3 havia existit durant molts anys en petita escala, per\xc3\xb2 no va ser fins a mitjans del segle XX quan es van comen\xc3\xa7ar a utilitzar mecanismes simples per automatitzar tasques senzilles de manufactura. No obstant aix\xc3\xb2, el concepte nom\xc3\xa9s va arribar a ser realment pr\xc3\xa0ctic amb l\'addici\xc3\xb3 (i evoluci\xc3\xb3) de les computadores digitals, ja que la flexibilitat va permetre gestionar qualsevol tipus de tasca. Els ordinadors digitals amb la combinaci\xc3\xb3 de velocitat, del poder de c\xc3\xb2mput, preu i mida van comen\xc3\xa7ar a apar\xc3\xa8ixer a la d\xc3\xa8cada del 1960. Anteriorment, els ordinadors industrials havien estat exclusivament computadores anal\xc3\xb2giques i ordinadors h\xc3\xadbrids. Des d\'aleshores, les computadores digitals van prendre el control de la majoria de les tasques: les simples, les repetitives, les tasques semiespecialitzades i especialitzades, amb algunes excepcions notables en la producci\xc3\xb3 i inspecci\xc3\xb3 d\'aliments. Com diu la dita, "per a moltes i molt canviants tasques, \xc3\xa9s dif\xc3\xadcil substituir l\'\xc3\xa9sser hum\xc3\xa0, el qual \xc3\xa9s f\xc3\xa0cilment instru\xc3\xaft de nou dins d\'un ampli rang de tasques. Encara m\xc3\xa9s: s\xc3\xb3n produ\xc3\xafts a baix cost per personal sense entrenament."\n_START_SECTION_\nDisciplina\n_START_PARAGRAPH_\nL\'abast va m\xc3\xa9s enll\xc3\xa0 de la simple mecanitzaci\xc3\xb3 dels processos, ja que aquesta proveeix uns mecanismes als operadors humans que ajuden a satisfer els esfor\xc3\xa7os f\xc3\xadsics del treball._NEWLINE_L\'automatitzaci\xc3\xb3 com a disciplina de l\'enginyeria \xc3\xa9s m\xc3\xa9s \xc3\xa0mplia que un sistema de control, ja que engloba tota la instrumentaci\xc3\xb3 industrial, que inclou els sensors i transmissors de camp, els sistemes de control i de supervisi\xc3\xb3, el sistema de transmissi\xc3\xb3 i recollida de dades i, finalment, les aplicacions de programari en temps real (en l\xc3\xadnia). Aquest darrer serveix per supervisar i controlar les operacions de plantes o processos industrials._NEWLINE_Hi ha molts treballs on l\'automatitzaci\xc3\xb3 no corre un risc immediat. No hi ha cap dispositiu que hagi estat inventat per poder competir contra l\'ull hum\xc3\xa0 quant a la precisi\xc3\xb3 i certesa de moltes tasques; aix\xc3\xad com tampoc pot competir contra l\'o\xc3\xafda humana. Tothom pot identificar i distingir una major quantitat d\'ess\xc3\xa8ncies que qualsevol dispositiu autom\xc3\xa0tic. De moment, per\xc3\xb2, els patrons de reconeixement hum\xc3\xa0, de reconeixement de llenguatge i de producci\xc3\xb3 d\'aquest llenguatge es troben m\xc3\xa9s enll\xc3\xa0 de les expectatives d\'enginyers d\'automatitzaci\xc3\xb3._NEWLINE_Els ordinadors especialitzats s\xc3\xb3n utilitzats per llegir entrades de camp a trav\xc3\xa9s de sensors en funci\xc3\xb3 del seu programa: poden generar sortides cap al camp a trav\xc3\xa9s d\'actuadors. Aix\xc3\xb2 permet controlar accions precises que comporten un control estret de qualsevol proc\xc3\xa9s industrial. Es temia que aquests dispositius podien ser vulnerables a l\'error de l\'any 2000, amb conseq\xc3\xbc\xc3\xa8ncies catastr\xc3\xb2fiques en tant que s\xc3\xb3n comunes dins del m\xc3\xb3n de la ind\xc3\xbastria.\n_START_SECTION_\nTipus\n_START_PARAGRAPH_\nAntigament es distingien dos tipus diferents d\'automatitzacions en funci\xc3\xb3 de la tecnologia emprada: DCS o Sistema de Control Distribu\xc3\xaft, i PLC o Aut\xc3\xb2mat Programable Industrial. El primer s\'orientava principalment a processos de tipus anal\xc3\xb2gics, mentre que el segon es feia servir en processos de tipus discret (zeros i uns) o digital. Actualment, les dues tecnologies s\'assemblen cada vegada m\xc3\xa9s i qualsevol de les dues pot ser utilitzada en gaireb\xc3\xa9 tota mena de processos. Als dispositius m\xc3\xa9s moderns hi ha qui els anomena Controlador d\'automatitzaci\xc3\xb3 programable (PAC). Un PAC combina les prestacions de mesures anal\xc3\xb2giques i digitals, la fiabilitat dels PLC i DCS, la flexibilitat dels ordinadors, el control de moviment, la visi\xc3\xb3 artificial i, en alguns fabricants, fins i tot la pot\xc3\xa8ncia de l\'electr\xc3\xb2nica, ja que aquest poden incloure un xip reprogramable, com ara una FPGA, per controlar i regular amb m\xc3\xa9s precisi\xc3\xb3.\n_START_SECTION_\nImpacte\n_START_PARAGRAPH_\nL\'automatitzaci\xc3\xb3 ha tingut un impacte notable en una \xc3\xa0mplia gamma d\'ind\xc3\xbastries altament visibles m\xc3\xa9s enll\xc3\xa0 de la fabricaci\xc3\xb3. Els operadors de telefonia han estat substitu\xc3\xafts a tot arreu per centrals telef\xc3\xb2niques autom\xc3\xa0tiques i sistemes autom\xc3\xa0tics de contesta. Altres processos com ara el cribratge primari en un electrocardiograma o la radiografia i an\xc3\xa0lisi de laboratori dels gens humans, els s\xc3\xa8rums, les c\xc3\xa8l\xc2\xb7lules i els teixits, es duen a terme amb molta m\xc3\xa9s velocitat i precisi\xc3\xb3 per sistemes automatitzats. Caixers autom\xc3\xa0tics han redu\xc3\xaft la necessitat de visites al banc per obtenir diners en efectiu i dur a terme les transaccions. En general, l\'automatitzaci\xc3\xb3 ha estat responsable de la transformaci\xc3\xb3 de l\'economia mundial: durant el segle XIX s\'ha produ\xc3\xaft el pas del sector agrari a l\'industrial i durant el segle XX, de l\'industrial als serveis. _NEWLINE_L\'efecte immediat d\'aquesta economia \xc3\xa9s d\'elevar la productivitat i de reduir els costos, la qual cosa constitueix una base material per a l\'augment dels salaris, la reducci\xc3\xb3 dels preus i de la jornada de treball. Ara b\xc3\xa9, aix\xc3\xb2 nom\xc3\xa9s \xc3\xa9s possible si els increments de la productivitat s\xc3\xb3n emprats per aconseguir un augment de la producci\xc3\xb3._NEWLINE_L\'\xc3\xa0mplia repercussi\xc3\xb3 de l\'automatitzaci\xc3\xb3 industrial planteja q\xc3\xbcestions socials, entre elles el seu impacte en l\'ocupaci\xc3\xb3. I tamb\xc3\xa9 preocupacions hist\xc3\xb2riques sobre els efectes de l\'automatitzaci\xc3\xb3: per exemple, l\'arribada de nou al principi de la revoluci\xc3\xb3 industrial. A principics del 1800, es produeix un moviment social d\'operadors de m\xc3\xa0quines t\xc3\xa8xtils conegut com la Luddites, una protesta contra els telers autom\xc3\xa0tics de teixits Jacquard que implic\xc3\xa0 la destrucci\xc3\xb3 de m\xc3\xa0quines t\xc3\xa8xtils a conseq\xc3\xbc\xc3\xa8ncia de les amenaces en abandonar els seus llocs de treball. Quan va apar\xc3\xa8ixer l\'automatitzaci\xc3\xb3 per primera vegada, va causar un temor generalitzat. Es creia que el despla\xc3\xa7ament dels operadors humans mitjan\xc3\xa7ant sistemes informatitzats generaria una taxa d\'atur elevada._NEWLINE_Hi ha qui diu que l\'automatitzaci\xc3\xb3 produeix tamb\xc3\xa9 un augment de l\'atur, un efecte causat per la demanda de treballadors no qualificats que es troba en augment en molts pa\xc3\xafsos del primer m\xc3\xb3n, pel fet que menys persones estan disponibles per cobrir aquests llocs de treball. _NEWLINE_A primer cop d\'ull podria semblar que l\'automatitzaci\xc3\xb3 de la m\xc3\xa0 d\'obra es devalua a causa de la seva substituci\xc3\xb3 per m\xc3\xa0quines menys costoses. Tanmateix, l\'efecte global d\'aquesta, en el seu conjunt, continua sent poc clara. [Cita requerida] Actualment, l\'automatitzaci\xc3\xb3 de la for\xc3\xa7a de treball est\xc3\xa0 molt avan\xc3\xa7ada i continua desenvolupant-se cada vegada m\xc3\xa9s r\xc3\xa0pidament arreu del m\xc3\xb3n. El benestar general i qualitat de vida de la majoria de persones al m\xc3\xb3n durant aquest per\xc3\xadode(on els factors pol\xc3\xadtics no han enterbolit la imatge)ha millorat considerablement. El paper ha jugat l\'automatitzaci\xc3\xb3 en aquests canvis, per\xc3\xb2, no ha estat ben estudiat.\n_START_SECTION_\nFabricaci\xc3\xb3\n_START_PARAGRAPH_\nLes interf\xc3\xadcies home-m\xc3\xa0quina (HMI) o interf\xc3\xadcies Home-Computadora (CHI), formalment conegudes com a interf\xc3\xadcies Home-M\xc3\xa0quina, s\xc3\xb3n comunament emprades per a comunicar-se amb els PLC i altres ordinadors. Introdueixen i monitoren temperatures o pressions per a controls autom\xc3\xa0tics i donen resposta a missatges d\'alarma. Els enginyers d\'estaci\xc3\xb3 s\'encarreguen de controlar i monitorar aquestes interf\xc3\xadcies_NEWLINE_La fabricaci\xc3\xb3 automatitzada es refereix a l\'aplicaci\xc3\xb3 de l\'automatitzaci\xc3\xb3 per produir coses en el cam\xc3\xad de la f\xc3\xa0brica. La majoria dels avantatges de la tecnologia d\'automatitzaci\xc3\xb3 t\xc3\xa9 la seva influ\xc3\xa8ncia en els processos de fabricaci\xc3\xb3. Els principals avantatges de la fabricaci\xc3\xb3 automatitzada s\xc3\xb3n: donar una major coher\xc3\xa8ncia i qualitat, reduir els terminis, simplificar la producci\xc3\xb3, reduir la manipulaci\xc3\xb3, millorar el flux de treball i augmentar la moral dels treballadors quan es realitza una bona aplicaci\xc3\xb3 de l\'automatitzaci\xc3\xb3.\n_START_SECTION_\nFactors controvertits\n_START_PARAGRAPH_\nMolts creuen que l\'automatitzaci\xc3\xb3 implica l\'atur a causa del fet que el treball d\'un \xc3\xa9sser hum\xc3\xa0 \xc3\xa9s reempla\xc3\xa7at en part o totalment per una m\xc3\xa0quina. No obstant aix\xc3\xb2, la desocupaci\xc3\xb3 no \xc3\xa9s causada per aquesta automatitzaci\xc3\xb3, sin\xc3\xb3 per la pol\xc3\xadtica econ\xc3\xb2mica que du a terme l\'administraci\xc3\xb3 quan acomiada a treballadors en lloc de canviar les seves funcions. La pol\xc3\xadtica econ\xc3\xb2mica general de la majoria de les plantes industrials \xc3\xa9s acomiadar la gent. Actualment, aix\xc3\xb2 implica l\'automatitzaci\xc3\xb3 d\'atur. _NEWLINE_Els costos de l\'automatitzaci\xc3\xb3 per al medi ambient s\xc3\xb3n diferents depenent de la tecnologia, del producte o del motor automatitzat. Hi ha motors automatitzats que consumeixen m\xc3\xa9s recursos d\'energia de la Terra en comparaci\xc3\xb3 amb els motors anteriors. En el futur hi ha la possibilitat que la intel\xc2\xb7lig\xc3\xa8ncia artificial pugui substituir i millorar el cervell hum\xc3\xa0 i convertir els robots en \xc3\xa9ssers totalment aut\xc3\xb2noms dels \xc3\xa9ssers humans (singularitat tecnol\xc3\xb2gica).'